**Površina trokuta - otkrivanje formule**

 Za otkrivanje formule za površinu trokuta možemo koristiti računalo, te zahvaljujući programima dinamičke geometrije izvod formule ponoviti na različitim trokutima (kojima će se neki dijelovi poduplavati, seliti,..., pa dolazimo do pravokutnika,...).

 Ako nemamo računalo ili ako smo željni drugačijeg pristupa, možemo koristiti modele trokuta izrezane od papira u boji, nalijepljene na karton, a na karton sa stražnje strane nalijepimo izrezane magnetiće zahvaljujući kojima trokute možemo "lijepiti" na ploču. Kako tada izgleda otkrivanje formule za površinu trokuta, možete vidjeti na donjim fotografijama.

 Magnetiće za lijepljenje možete izrezati iz magnetne folije koje su vrlo praktične za rezanje na veličine koje trebamo, <http://www.artas.hr/magneti/folije.htm> . Režu se običnim škarama. Kod lijepljenja trebate paziti da ih ne zalijepite naopako jer magnet privlači samo s jedne strane. Za isprobavanje kako će se "lijepiti" za ploču, kod kuće je praktično koristiti hladnjak. :-)

 Antonija Horvatek

 Matematika na dlanu

 [*http://www.antonija-horvatek.from.hr/*](http://www.antonija-horvatek.from.hr/)













